CELEX: 62019CN0905
Language: et
Date: 2019-12-11 00:00:00
Title: kohtuasi C-905/19: Eelotsusetaotlus, mille on esitanud Verwaltungsgericht Darmstadt (Saksamaa) 11. detsembril 2019 – EP versus Kreis Groß-Gerau

9.3.2020   
            
            
               ET
            
            
               Euroopa Liidu Teataja
            
            
               C 77/28
            
         
      Eelotsusetaotlus, mille on esitanud Verwaltungsgericht Darmstadt (Saksamaa) 11. detsembril 2019 – EP versus Kreis Groß-Gerau
      (kohtuasi C-905/19)
      (2020/C 77/39)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Darmstadt
      
         Põhikohtuasja pooled
      
      
         Kaebaja: EP
      
         Vastustaja: Kreis Groß-Gerau
      
         Eelotsuse küsimused
      
      Kas Tuneesiaga sõlmitud Euroopa-Vahemere piirkonna lepingu (1) artiklis 64 sätestatud diskrimineerimiskeelust võib tuleneda keeld lühendada elamisloa andmise seisukohast oluliste tingimuste äralangemise tõttu tagantjärele elamisloa kehtivusaega, kui
      
                  —
               
               
                  Tuneesia kodanik ajal, mil elamisloa kehtivusaja tagantjärele lühendamisest teada anti, töötas,
               
            
                  —
               
               
                  tähtaja lühendamise otsus ei põhine riigi põhjendatud huvide nagu avaliku korra, avaliku julgeoleku ja rahvatervise kaitsmise kaalutlustel ja
               
            
                  —
               
               
                  Tuneesia kodanikul ei olnud elamisloast sõltumatut luba töötamiseks (tööluba), vaid elamisloa kehtivuse ajal oli tal seadusest tulenev õigus töötada?
               
            Kas õiguslik seisund, mis tuleneb välismaalasele Tuneesiaga sõlmitud Euroopa-Vahemere piirkonna lepingu artiklis 64 sätestatud diskrimineerimiskeelust, eeldab lisaks elamisloa olemasolule ka asutuse antud eraldi tööloa olemasolu?
      Milline kuupäev tuleb elamisloa ja tööloaga seotud õigusliku seisundi hindamisel aluseks võtta? Kas määrav on selle otsuse kuupäev, millega asutus jättis välismaalase riigis elamise õigusest ilma, või kohtuotsuse kuupäev?
      
         (1)  17. juulil 1995 allkirjastatud Euroopa – Vahemere piirkonna leping, millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Tuneesia Vabariigi vahel (EÜT 1998, L 97, lk 2; ELT eriväljaanne L 278, 21.10.2005, lk 9).